মা - যমজ সন্তানের মা নেহাল। সন্তানদের জন্মের পরই ফের ২০১২-তে কাজে ফেরেন তিনি। কিন্তু তাঁর মেয়ের একটা ছোট্ট জিজ্ঞাসা তাঁর দুনিয়াটাই বদলে দেয়। ‘কেন তুমি আমার নতুন স্কুল থেকে আমায় নিতে আসনা’? মেয়ের এই সরল প্রশ্ন নেহালকে এতটাই ছুঁয়ে গেল যে স্বামীর সঙ্গে কয়েকদিন আলোচনার পর চাকরি ছেড়ে দিয়েছিলেন তিনি। ‌এরপর সন্তানদের নিয়ে কাটতে লাগল তাঁর দিন। তাঁদের স্কুল নিয়ে ‌যাওয়া থেকে বন্ধুদের জন্মদিনে নিয়ে ‌যাওয়া। পার্কে বেড়াতে নিয়ে যাওয়া থেকে সাঁতারের ক্লাসে নিয়ে ‌যাওয়া। এসব নিয়ে দিনটা কিভাবে যে কেটে যেত তা এখন বুঝতে পারেন না নেহাল। যদিও এখন নেহাল স্বীকার করেন তাঁর সেদিনের সিদ্ধান্তটা নেহাতই আবেগপ্রবণ হঠকারিতা হয়ে গিয়েছিল।